เรื่องร้องเรียน: เรียน  ท่านผู้ว่าชัชชาติและเจ้าหน้าที่ที่เกี่ยวข้องทุกท่าน  ผู้เช่าห้องของ เอเซีย เพลส อพาร์ทเม้นต์ นำเศษข้าวมาโปรยให้นกพิราบบนหลังคา และติดกับบ้านพักอาศัยทางเรา มาเป็นเวลาหลายวัน ซึ่งนกพิราบเป็นแหล่งพาหะนำโรค และก่อให้เกิดเชื้อรา และ ความสกปรกกับสภาพแวดล้อม ส่งผลถึงสุขภาพและอนามัยตามพรบ การให้อาหารนกพิราบ   โดยทางเราได้แจ้งเรื่องไปบอกกับ ผู้รับผิดชอบอาคารแล้ว ตามรายละเอียดด้านล่าง (มีภาพการสนทนาเป็นหลักฐาน) 23 กพ.2566 เวลา 15:49น. ได้แจ้ง ผู้จัดการตึก 24 กพ เวลา เวลา 10:02น. ยังพบว่ามีการนำข้าวมาโปรย ให้แก่นกพิราบ บนหลังคาเพิ่มอีก จึงได้ แจ้งกลับไปอีกครั้ง ทางผจก ตอบกลับเพียงว่า “แจ้งแล้วค่ะ”  เวลา 17:00 น. ยังมีการนำเศษอาหารมาโปรยเพิ่มอีก จึงได้แจ้งไปยังผจก อีก สรุปได้ว่า ส่งมาบอกเช่นเดิมว่า “แจ้งแล้วค่ะ” 25 ก.พ. 2566 เวลา 08:11 น. มีการนำเศษอาหารมาโปรยเพิ่มเติม ทำให้นกยิ่งเพิ่มจำนวนมากขึ้น   การกระทำดังกล่าว บ่งชี้อย่างชัดเจนว่าไม่ตั้งใจแก้ปัญหาให้กับผู้ได้รับผลกระทบอย่างสุจริตใจ ตอบโต้โดยใช้ข้อความที่ไม่รับผิดชอบต่อการกระทำ และไม่มีการแก้ไขปัญหาให้เห็นเป็นรูปธรรม เพราะ ณ อาคารแห่งนี้ เป็นที่ตั้งสำนักงานโดยตรง จึงไม่มีเหตุผลบ่ายเบี่ยง หรือใช้เวลาอันยาวนาน ในการแก้ปัญหา และปัญหายังมีอยู่ในทุกวัน  พรบ. การให้อาหารนก  หากไม่ให้ความร่วมมือถือว่าเข้าข่ายมีพฤติกรรมกระทำความผิดตาม มาตรา ๒๕ และมีโทษตาม มาตรา ๗๔ แห่งพระราชบัญญัติการสาธารณสุข พ.ศ. ๒๕๓๕ ประกอบพระราชบัญญัติการสาธารณสุข แก้ไขเพิ่มเติม (ฉบับที่ ๓) พ.ศ. ๒๕๖๕ ต้องระวางโทษจำคุกไม่เกินสามเดือน หรือปรับไม่เกินสองหมื่นห้าพันบาท หรือทั้งจำทั้งปรับ   นอกจากนี้ ยังเป็นการกระทำความผิดตามมาตรา ๓๒ แห่งพระราชบัญญัติรักษาความสะอาดและความเป็น ระเบียบเรียบร้อยของบ้านเมือง พ.ศ. ๒๕๓๕ ต้องระวางโทษปรับไม่เกินสองพันบาท  หมายเหตุ : วัน เวลา เหตุการณ์ และการสนทนา มีภาพและคลิป เป็นหลักฐาน
การดำเนินการของเจ้าหน้าที่: เจ้าหน้าที่เข้าตรวจสอบและมอบประกาศห้ามให้อาหารนกพิราบผู้ดูแลหอพักแจ้งว่าได้บอกผู้พักอาศัยห้ามให้อาหารนกพิราบและทำความสะอาดบริเวณดังกล่าว
ความเห็นของผู้แจ้ง: ขอบคุณสำหรับความช่วยเหลือจากเจ้าพนักงานเป็นอย่างดีมาโดยตลอด และขอขอบคุณอีกครั้งสำหรับความชัดเจนในด้านกฏหมายและความยุติธรรม
พื้นที่: แขวงคลองเจ้าคุณสิงห์ เขตวังทองหลาง กรุงเทพมหานคร